JohanHeinsen/ENO huggingface dataset:
Aalborgs Stifts Adresseavis, 1827-02-17
Det er nu ved Englands høieste Rets Dom afgjort, at Herr Long Wellesley formedelst sin Liderlighed og umoralske Vandel skal være udelukket fra sine Børns Opdragelse. Han er en Søn af Lord Maryborough (Wellesley Pole), Hertugen af Wellingtons Broder, som er Mester over Kongens Mynder (Master of H. M. Buckhounds.
Aalborgs Stifts Adresseavis, 1827-02-17
Hertugen af Bordeaux har tilladt, at fire af de bedste Oliemalerier af hans Privatsamling maa sendes til Lyon til den Udstilling, som skal finde Sted der til Bedste for brødløse Arbeidere.
Aalborgs Stifts Adresseavis, 1827-02-17
Forslagene fra den Engelske Regering angaaende Kornlovene skulle i de Meniges Hus i Parliamentet først foretages den 19de eller 20de Februar, istedetfor at det før hed, at de skulde have været frembragte den 12te.
Aalborgs Stifts Adresseavis, 1827-02-17
Fra Batavia leverer det Londonske Blad Courier følgende Efterretning af 9de October: Ved den 1ste Dennes, har en Træfning fundet Sted imellem de Nederlandske Tropper under Commando af General van Geen og Oprørerne (saaledes kaldes Landets egne Folk) under Anførsel af Diepo Negoro, hvori Nederlænderne lede et fuldstændigt Nederlag. Træfningen forefaldt imellem Solo og Samarang. General van Geen kom ene og uden Ledsag ning tilbage til Samarang. Palembang er endnu i Oprørernes Hænder. (Rimeligviis en Skrivfeil, da dette Sted er beliggende paa Øen Sumatra). - Da Nederlænderne have trukket en stor Deel af deres Tropper fra Ce ledes, saa er Dronningen af Boni igjen dragen tilfelts, og man befrygtede, at de vel aldeles kunne vorde fordrevne fra denne Ø. - Disse Efterretninger have opvakt megen Opmærksomhed i Holland, hvor man dog endnu gjerne vil smigre sig med den Tanke, at foranførte Efterretning muligen kan være noget overdreven.
Aalborgs Stifts Adresseavis, 1827-02-17
Den berømte Engelske Advocat Denman, som erhvervede sig stor Anseelse ved sit Forsvar for Dronning Caroline, har nylig paa et Bal saaledes forvredet sin ene Fod og beskadiget en Sene, at man er bange for at han kommer til at halte deraf sin hele Levetid.
Aalborgs Stifts Adresseavis, 1827-02-17
J den Nordamerikanske Congres skal være et stærkt Parti for Krig med England, hvilket formodentlig vil hæve sig endnu mere, naar det erfarer Rygterne om en Misforstaaelse med Rusland, i Henseende til Persien. - For Resten klager man i Amerika, ligesom i den hele øvrige Verden. J Staten Massachusets skal hvert 70de Menneske være Almisselem, og disses Tal, som udgjør 7000, koster Staten 1000 Rd. daglig at underholde. -
Aalborgs Stifts Adresseavis, 1827-02-17
En Herre, som var Kasserer ved Ohiocanalens Gravning, er løben bort med 12000 Daler, og har ladet de stakkels fattige Daglønnere uden Livsophold. Ved Ny-York skal en 6aarig Dreng have efterlyst sin Fader i Aviserne, der var løben bort fra en talrig Familie. J en anden Egn har en solgt sin Kone og 2 Børn - med fælleds Samtykke - for 25 Daler. J Nordfolk hersker Guulfeberen, saa at den derværende Avisredactør kunne ikke levere et Blad hveranden Dag o. s. v.
Aalborgs Stifts Adresseavis, 1827-02-17
J Bhurtpore var den Spaadom gængs, at denne Fæstning ikke kunde blive erobret før Vandet i Gravene var opslugt af en Alligator. Nu udtale Birmanerne den engelske Hærfører Combermeres Navn som Com meer, hviket i deres Sprog virkelig betyder en Aligator, og paa denne Maade er nu Spaadommen gaaet i Opfyldelse ved Fæstningens Erobring af denne Hærfører i nysendte Krig.
Aalborgs Stifts Adresseavis, 1827-02-17
J det hele Russiske Rige blev i afvigte Aar 1095 Personer myrdede c: netop 3 om Dagen; 966 endte deres Livsom Selvmordere, og 12929 omkom ved ulykkelige Hændelser. J samme Tidsløb afbrændte 50 Kirker, 1240 Huse i Stæder, 23607 Bønderhuse, og 136 andre Bygninger, - som der forstørstedelen ere af Træ Roms Folkemængde, som i vore Tider meget var aftaget, stiger igjen efterhaanden. 1766 taltes 166380 Mennesker. 1800, 163034. 1807, 154973. 1812, 112218. Dette var det dybeste Fald. J Aaaret 1816 steg den til 128997. 1825, 138730. Efter den sidste Folketælling til Paaske 1826 var Beløbet 139847. Kunstig Haand. Den duelige Mekaniker Taillefer i Genf har nyligen fuldført et Arbeide, som er mærkværdigt saavel i henseende til Kunstnerens Genni, som til dets Nytte og sjeldne Anvendelse. En Mand havde mistet Tommel- og Pegefingeren af høire Haand ved et Gevær skud; han skrev til Kunstneren, skildrede sin Forfatning og spurgte om han kunde hielpe ham. Hin forpligtede sig til at sætte ham istand til at skrive, at tage og holde adskillige Gange fast i sin Haand; dette har han opfyldt, endskjøndt den der skulde bruge Haanden levede 20 Mile fra Gen.
Aalborgs Stifts Adresseavis, 1827-02-17
Viborg. Den 18de December f. A. blev i Landsoverretten paadømt Sagen: Ørum, for Kjøbmand A. A. Gunst i Holstebroe, contra: Holm, befalet for Consumtionsforvalter Lund sammesteds, angaaende formeentlig fornærmelige Udeladelser af Apellanten imod Jndstævnte, der har indfundet sig i hans Huus for at inqvirere efter contrabande Vare. - Dom Byetingsdommen hjemvises. Processens Omkostninger for Overretten betaler Underdommeren til Appellanten med 16 Rbd. Sølv. - Ved Holstebroe Byetingsret ere de af Gunst imod Lund brugte Udeladelser mortificerede, og Gunst derfor tilpligtet at bøde 200 Rbd. Sølv samt Sagens Omkostninger at udrede med 30 Rbd. Sølv. S. D. Sagen: Ørum, befalet for Jørgen Rasmussen af Alstrup, contra: Gundelach, for Krigsraad Schjøtz i Mariager, angaaende formeentlig begaaet Helligdagsbrøde ved at Apellanten en Søndag uden Betaling har hjemkjørt et Læs Riis for en Anden, og hvorfor Jndstævnte har mulcteret ham. Dom: Appellanten bør bøde 4 Rbs. Sølv til Gjerlev og Onsild Herreders Politiekasse. Processens Omkostninger for Overretten ophæves. - Ved Gjerlev=Onsild Herreders Politieret er Jørgen Rasmussen tilfunden at bøde 5 Lod Sølv til Politiekassen. Den 8de Januar 1827 Sagen: Actor, Nyboe, contra: Ørum, Defensor for Ph. J. N. Duft af Bangsboestrand, der tiltales for 2den Gang begaaet Tyverie. - Dom: Herredstingsdommen bør ved Magt at stande. - Ved Horns Herreds Extraret er Tiltalte dømt at hensættes til Arbeide i Kjøbenhavns Rasphuus i 3 Aar, og betale Actionens Omkostninger. S. D. Sagen: Actor, F. Lykke, contra: Møller, Desenfor for Erik Pedersen Høyrup i Fredericia Arrest, der tiltales for 3die Gang begaaet Tyverie. - Dom Herredstingsdommen bør ved Magt at stande. - Ved Elboe m. fl. Herreders Extraret er Tiltalte tildømt at hensættes til Fæstningsarbeide paa Livstid, og at udrede Actionens Omkostninger. S. D. Sagen; Capt. Müller til Møllerup, contra: Bastrup, for Forpagter Elle paa Staarupgaard, angaaende Fornyelse af en Overretsdom, hvorved Jndstævnte er tilfunden at betale 879 Rbd. 75 s. S. og T. med Renter, naar han ey aflægger den i Dommen determinerede Eed. - Dom: Den indstævnte Dom fornyes. - Processens Omkostninger for Overretten ophæves. S. D. Sagen: Bastrup, befalet for Enken efter Pastor Jansen, contra: Enkemadame Milling i Aalborg m. fl., angaaende en under Skiftet efter Appellantindens afdøde Mand afsagt Decision, hvorefter hun beholder Saltum Præstegaards Sæd og Afgrøde for 1825 imod at udrede Skatter og Afgifter af samme, samt Offer indtil 14de September f. A., hvorimod Boet nyder Kaldets Tiende for bemeldte Aar og den tilkommende Rugsæd, imod at godtgjøre Enken Sædekornet, efter Capitelstaxt for 1825. - Dom: Appellantinden bør være berettiget til Saltum Præstegaards Sæd og Afgrøde 1825, imod at Gaardens Eiendomme for f. A. at udrede Skatter og Afgifter, samt til Kaldets halve Tiende for 1825 og hele Rugsæden for 1826, dog at hun efter Loven udreder Afgifter af denne sin Andeel, og endvidere til det fra 28de April til 14de September, 1825 ved Kaldet faldne Offer. - Processens Omkostninger for Overretten ophæves.
Aalborgs Stifts Adresseavis, 1827-02-17
Blandinger. Torsdagen den 1ste Februar blev ved Hielp af Kikkerter, seet en Skibsjolle liggende paa Stranden ved Korvebyesand, som er omtrent 3/4 Miil fra Øen Manøe, og mellem hvilken og Øen der er dybt Vand. Ved megen Anstrængelse banede nogle af Øens Beboere sig Vei med en Baad over Jis og Vand og naaede den forulykkede Jolle, hvori laae en Mand død. Skipperen, samt en af Mandskabet fandtes i en elendig Tilstand, stive af Kulde og med Brand i Benene, gaaende paa Stranden. Skibet, hvortil de hørte, kom fra Hull i England og havde paa Hjemreisen til Øen Føhr været inde i Holland. Skibets Navn er Marie, Skipperens Martensen. Paa Reisen forliste Skibet. total mellem Øerne Helgoland og Amrum, og de forulykkede Mennesker dreve uden Kompas om paa Søen i 6 Døgn, og havde i Baaden ikke andre Levnetsmidler end haardt Brød. De Syge ere af Øens Beboere viste al mulig Omsorg, og Districtslægen fra Ribe har i den Anledning været paa Øen; men da Færselen mellem Fastlandet og Øen paa denne Aarstid oftere er stoppet, blive de bragte til Ribe, og indlagte paa Sygehuset.
Aalborgs Stifts Adresseavis, 1827-02-17
J Ribe Avis indkaldes Hvo der maatte troe sig berettiget til en Arv af 400 Gylden, som en Kone i Holland har testamenteret sin afdøde Mands Broder "Jens Casper Rumsee boende paa Eylandet Rumsee, beliggende i Danmark under Jylland, da der paa Øen Romøe i Ribe Amt, hvortil et Brev desangaaende er ankommet for omtrent tre Fjerdingaar siden og aabnet af Øvrigheden, Jngen findes, som vedkjender sig samme.
Aalborgs Stifts Adresseavis, 1827-02-17
Bekjendtgjørelser. Theatret i Aalborg. Tirsdagen den 21de Februar 1827. opføres af det herværende Danske Skuespillerselskab: Christian den Fjerdes Dom, Fædrenelandsk Ridderskuespil i 4 Acter af Nicolai Søetoft. Abonnements=Billetter gjelde i Aften. Titchen & Bigum. Nylig har forladt Pressen: Nordlyset. Et Maanedsskrift af S. S. Blicher og J. M. Elmenhoff. Februar=Hæftet for 1827. Indhold: Saro. - Jordskjælvet i Messina. Fortsættes. - Here dammen. - Et Eventyr i Nederlandene. - Peer Spillemand. - Justitsmord i England. - Canning som Digter. - Smilet og Taaren. Hver Maaned udkommer et Hæfte af i det mindste 6 til Ark, som af Subscribenterne betales med 3 Rbmk. paa Trykvapiir. 3 Hæfter udgjøre et Bind og for længere Tid er Subscriptionen ikke forpligtende. Enkelte Hæfter sælges ikke. Man tegner sig i Hovedstadens og Provindsernes bekjendte Boglader. Skriftet faaes hos Boghandler Rottbøll Sadolin, hvor ogsaa Subscription modtages.
Aalborgs Stifts Adresseavis, 1827-02-17
Januar Heftet af Elmquistes Læsefrugter er udkommet og indeholder: Maanedsskriftet til sine Læsere. - Choczyms Erobring. Fortælling af Wodomerius. - Jnes de Cordona. En spansk Jnqvisitionshistorie - Den graae Død. Et Søemands Eventyr. - Havfruen paa Samsøe. - Det hieroglyphiske Sprog. - Adams Ribbeen. - Strikkepindene og Tobakspiben. En huuslig Scene. - Glædens Ubestandighed. - Vort Livs venlige Engel. - Til Forfatteren af den i nordcimbriske Tilskuer indrykkede Charade og sammes Oplysning. Subscription modtages fremdeles hos Boghandler og Bogbinder Vogelius i Aalborg.
Aalborgs Stifts Adresseavis, 1827-02-17
Følgende nye Skrifter faaes hos Undertegnede: Wegeners Kateketisk Magasin 1 B. 2 Hefte, 88 s., begge Hefter 10 mk. Forsøg til en Beskrivelse over Ringe Sogn, af H. Leerbech, Sognepræst for Ringe Menighed, heftet 7 mk. - Afhandling om Biens Natur og en for Danmark passende Behandling af Bier, udgivet af Andersen, Skolelærer og Kirkesanger i Har ringe i Fyen, heftet 3 mk. 8 s. - Digter=Krands, en Samling af udkaarede ældre og nyere Selskabssange, 12 Bind, indb. 4 Rbd. 2 mk. - Jacobsens nye Kogebog, 2det Oplag, heftet 1 Rbd. Rottbøll Sadolin, Boghandler og Bogbinder.
Aalborgs Stifts Adresseavis, 1827-02-17
At Muursvend Christen Neuflings Boe, i Dag er sluttet, bekjendtgjøres herved. Skifte=Retten i Aalborg den 17de Februar 1827. Schmidt. Wølfferdt.
Aalborgs Stifts Adresseavis, 1827-02-17
Til Leie kan faaes af Jens Rasch i Aalborg; Endeel Kornlofter og nogle Pakboder, samt nogle Værelser i 3die Etage til Østeraae, som ere ledige, uden Møbler; Beboelsestedet i Maren Turisgade, som bliver til næste Paaske Flyttedag ledig, min egen rummelige og i nogle Dele fortrinlige Beboelse i 1ste og 2den Etage i No. 231 ved Østeraae, bliver næste 1ste Mai ledig Bortforpagtning.
Aalborgs Stifts Adresseavis, 1827-02-17
Den Aalborg Byes publiqve Stiftelser tilhørende Hoved eller Sædegaard Hvanstrup, beliggende i Farsøe Sogn, Gislum Herred, Aalborg Amt, bliver opbudt til Bortforpagtning paa 6 Aar, fra 1ste Mai 1827 af at regne, ved een Auction, som holdes paa Aalborg Raadstue Tirsdagen den 27de Februarii førstkommende om Formiddagen Kl. 10. I Gaardens Bygninger er Boepæl for en Familie uden for Bondestanden, og til Samme, af Hartkorn 16 Tønder 3 Skpr. 1 Fkr. 1 Alb. frie Hovedgaardstaxt, hører et Areal, som af Arealcommissionen er ansat til 197 Tønder Agerland og 49 Tønder Engbund. J Jorden er nedlagt 27 Tønder 4 Skpr. Rugsæd, og vil blive nedlagt 61 Tdr. 1 Skp. Havresæd, ligesom Forpagteren og vil blive in natura overleveret 24 Tønder sundt og godt Sædebyg, saavelsom fornødent Foder og Høe til fuld Besætning i 14 Dage, samt fornøden Skafthavre til Hestene 6 Traver, hver beregnet til 60 dobbelte Neeg. Besætning følger ikke med i Forpagtningen. - Endvidere følger i Forpagtningen den Deel af Vester Hornum og Ulstrup Sognes KirkeTiender, som in natura oppepæres. Alt efter Conditioner, som fra 1ste Januar 1827 ligge til Eftersyn hos undertegnede Justitsraad Schmidt, paa min Boepæl her i Byen.
Aalborgs Stifts Adresseavis, 1827-02-17
Jnspectionen for Aalborg Byes publiqve Stiftelser, den 14de December 1826. Schjerup. Schmidt. Wølfferdt.
Aalborgs Stifts Adresseavis, 1827-02-17
Det kongelig priviligerede Addresse-Comptoir fortsætter de forhen drevne Forretninger og udgiver Avisen som hidtil Tilskriften er "Addresse-Comptoiret i Aalborg.
Aalborgs Stifts Adresseavis, 1827-02-21
Portugal. Da nu Oprøret ene indskrænker sig til Provindsen Tra os montes, hvor dog ogsaa de fleste Stæder og Poster af Vigtighed ere besatte af Regentskabets Tropper, saa kan den hele Jndenlandsfeide for det Første vel ansees for saa godt som endt, og de Engelske Tropper ville sandsynligvis ikke komme til at gjøre anden end Garnisons-Tjeneste. At Spanien endnu engang skulle give de Portugisiske Flygtninge Bistand til paa ny at rykke ind i Portugal, strider imod Sandsynlighed, især da Spanien nu har tilsendt Hoffet i Lissabon Forsikkring om sit fredelige Sindelag. Spanien.
Aalborgs Stifts Adresseavis, 1827-02-21
Fra Spanien meldes, at der i Velez Malaga ere henrettede adskillige af de derværende Fangne, som følge af den for nogle Uger siden i Omegnens Landsbyer udbrudte revolutionære Bevægelse. - Alle Veie ere saa fulde af Røvere, som man ikke kan mindes Mage til siden Borger feiden. En Østerrigsk Coureer blev stoppet af dem en Fjerdingveis fra Hovedstaden.
Aalborgs Stifts Adresseavis, 1827-02-21
Fra Armeen deserterer daglig en stor Mængde Soldater, hvortil de vel kunne have nogen Føje, thi "Hunger er et haardt Sværd." General Rodil lader skyde de Rømningsmænd, som han faaer fat paa, men denne Forholdsregel afholder ikke de andre Soldater fra ligeledes at prøve deres Lykke.
Aalborgs Stifts Adresseavis, 1827-02-21
Jfølge de sidste Efterretninger fra Grændsehæren har deri fundet oprørske, det er constitutionelle Bevægelser Sted. Kongen følger nu ganske de Apostoliske. Jnfanten Don Carlos og de tvende Portugisiske Jnfantinder have nu den største Jndflydelse. Calomarde gaaer nedad i saa Henseende.
Aalborgs Stifts Adresseavis, 1827-02-21
Regeringen har antaget de Engelske Kjøbmænds Krav som grundet, og indskrevet samme i Nationens Gjeldbog. Hr. Lamb har havt et alvorligt Optrin med Krigsministeren, som Jngenting har gjort til at hemmede Portugisiske Flygtninges Omtrækken i Spanien. Han skal derpaa have taget Pas til Lissabon for derfra at drage hjem, hvilken uventede Bortreise opvækker og fortjener Opmærksomhed.
Aalborgs Stifts Adresseavis, 1827-02-21
Norge. Ved Afgangen af den sidste Post fra Trondhjem, den 31te Januar, rasede der en stærk Jldebrand, som allerede havde fortæret 8 Gaarde, og endnu ej var dæmpet. Jlden var opkommen hos en Bager.
Aalborgs Stifts Adresseavis, 1827-02-21
De Vestindiske Øer. Om Besiddelsen af disse Øer er i det forrige Aarhundrede ført de kostbareste og meest ødelæggende Søkrige, saa at mange af disse Øer have kostet den Nation, som nu er i Besiddelse af dem, mere end tregange saameget, som de ere værd; især da Værdien af Jordbunden paa disse Øer, med alle dens Sukker= og Kaffeplantager er falden overordentligt i de nyere Tider, hvilke deels kommer af Usikkerheden af deres Besiddelse, fordi Negerne ere tilbøielige til at gjøre Opstand, og deels af at Produktionen af Colonievarene er bleven betydelig forøget ved Revolutionen i Sydamerika, ved den frie Handel og den forøgede Sukkeravl der, og frem for alt i Brasilien, hvilken Cultur tiltager meget i disse store og frugtbare Lande, saa at stærk Udførsel derfra til Europa vil om nogle Aar betydeligt formindske Prisen paa Sukker og Kaffe. De Vestindiske Sukkerøer, og de Krige, som ere tilforn blevne førte om deres Besiddelse, have bidraget det meste til at forøge Marinen i de Europæiske Stater. Men der er ikke noget saa kostbart for en Nation at underholde, som en stor Krigsmarine. J Krigstider og selv i Freden ere de aarlige Bekostninger paa at holde Skibene vedlige meget store, hvilke derpaa naar de have ligget længe i Havnen og ikke ere komne i Søen, forraadne meget hurtigt, saa at man har havt Exempler paa i England, at et Orlogskib, som har kostet 800000 Rigsdaler at bygge, har i en Tid af 12 Aar, hvori det har ligget stille, forraadnet i den Grad, at man har fundet det ubrugbart til videre Tjeneste for Marinen. Det er et Spørgsmaal, om det ikke vilde være mere fordeelagtigt for alle Europæiske Nationer, som have Øer i Vestindien, at opgive det soveræne Herredømme over dem, som nu koster meget mere end disse Øer kunne indbringe Staten, og kun at forbeholde sig for bestandig den frie Handel, da de da kunne forvente, at denne Handel vilde blive langt meere fordeelagtig end den nu er, og Staten kunde spare alle de store aarlige Omkostninger paa at vedligeholde Fæstningerne, paa de civile og militære Betjente ligesom paa de Krigsskibe, som der ere stationerede. Søkrigene, som for det meste ere førte angaaende Besiddelsen af disse Øer vilde da ikke videre finde Sted, og Sømagternes Statsgjeld vilde da efterhaanden kunde blive afbetalte. Ved en fri Handel med og paa disse Øer vilde Europa kunne erholde sit Sukker og sin Kaffe for billige Priser, og meget deraf, som nu maa betales med rede Penge, kunde da blive betalt med Europaiske Fabrik= og Manufakturvarer. En saadan Handel vilde blive varig, da den bestaaer i at ombytte Landets Produkter imod Fabrikvarer.
Aalborgs Stifts Adresseavis, 1827-02-21
Blandinger. J afvigte Aar er i Stralsund og Barth tilsammen indkommet 306 Søskibe og afgaaet netop samme Antal. Af de indkomne vare 177 og af de udgangne 103 med Ballast; Resten med Ladning. Der var 199 af dem, som førte Prøisisk Flag, og 107 fremmede.
Aalborgs Stifts Adresseavis, 1827-02-21
En Kunstner i Coln ved Navn Friedrich Fromm har foretaget sig at udgive de fortrinligste Olie= og Glas-Malerier, som findes i Stadens Kirker, i Steentryk.
Aalborgs Stifts Adresseavis, 1827-02-21
Det Hollandske Linieskib Waterloo ligger endnu tilankers halvanden Miil fra Helgoland paa 12 Favne Vand. De fra Holland til dets Hjælp udsendte Baade kunde forJs og Modvind ikke komme det nær, men maatte med uforrettet Sag vende tilbage til Nieuwe Diep; derimod er Samkvemmet aabent mellem Skibet og Helgoland, og der ere fem af denne Øes Fisker=Pinker (Snekker, Schniggen) i bestandig Fart til og fra Skibet og forsyne det med alt Fornødent, hvilket vist indbringer Helgoland gode Skillinger; thi det er et Folk, der boer, som gjerne tjener den i Nød bestedte Søfarer, men heller ikke glemmer Betalingen.
Aalborgs Stifts Adresseavis, 1827-02-21
Kongen af England har i Betragtning af Sir Herbert Taylors Fortjenester som Krigssecretær hos Hertugen af York, foræret ham de af den Afdøde baarne Jnsignier af Guelse-Ordenen.
Aalborgs Stifts Adresseavis, 1827-02-21
Efter Hertugen af York har været Auction over Heste og Hunde, som tilligemed nogle Vogne af ringe Værdi, udbragte Lst. 8804. 2 S. 6 s. - Men uagtet Hertugen desuden havde et meget kostbart Jndbo, en betydelig Mængde brilliant Sølvtøi o. s. v., forslaaer det dog ikke til at betale hans Gjeld.
Aalborgs Stifts Adresseavis, 1827-02-21
Jtalieneren Rossis colossale Model af Staden St. Petersborg, hvorpaa han med sine Medhjælpere har arbeidet i tre Aar, er kommen til Berlin paa 8 med 42 Heste, bespændte Vogne, og vises nu offentlig. Enhver enkelt Bygning er nøiagtig efterlignet, ja endog af samme Materialier, hvoraf den bestaaer. Staden Cincinnati i Ohio=Staten og ved Ohioflodens nordre Bredde, i en særdeles sund Egn, erholdt sit Charte, eller inforporeredes som Stad, for ikke længere siden end 1815, og har nu (1826) en Folkemængde af 16000 Personer, indflyttede fra næsten alle Jordens Egne. Forskellige Troesforvandte, saasom Presbyterianer, Methodister, Gjendøbere, Katholiker, hollandske Reformeerte, Episkopaler, Qvækere og Jøder have der særskilte Kirker og Bedehuse for den offentlige Gudstjeneste; fremdeles findes der 40 Skoler, et Akademie, et medicinsk Lære-Jnstitut, to høiere Læreanstalter for Fruentimre, (Female Academies), en Bank, et Hospital, 8 Metal- og Jernstøberier, to Papiirfabriker. Værdien af Exporterne fra Staden, som bestaae i Meel, Viktualier, Heste, Olie, Læder, Jern, Støbegods, Hatte, Bøger, Møbler m. m. beregnes til 100000 Dollars aarlig. 1825 var Udførselen af Heste allene 3000 Stkr. Antallet af Postvogne, som ugentligen afgaae fra Staden er 10 og Pakkeposter 21.
Aalborgs Stifts Adresseavis, 1827-02-21
En af de første Columbiske Skolebøger er en i det Spanske Sprog i Bogota 1825 udkommen geografisk Beskrivelse over Columbien, som udmærker sig ved Fuldstændighed, klar Fremstilling og Paalidelighed. Hver Provindses Produkter, Jndvaaneres Antal, Klima, Sejre a. ere angivne. Saaledes hedder det ved Campan: "Her landede i Aaret 1823 Libertador med et følge af 2 til 300 Mand og bragte det til at frarive Spanien tre, af 30000 Mand forsvarede, Kongeriger.
Aalborgs Stifts Adresseavis, 1827-02-21
Cours: Hamborg den 16de Februar. Bordeaux 186 3/4. - St. Petersborg 8 1/2. - London 36, 6 1/2. - Cadiz 87. - Lissabon 37 3/4. - Amsterdam k. S. 105 1/2. Kjøbenhavn k. S. 225. - Specier 1/2 D. Disc. -
Aalborgs Stifts Adresseavis, 1827-02-21
Fædrelandet.
Aalborgs Stifts Adresseavis, 1827-02-21
Kjøbenhavn. Hs. Majestæt har allernaadigst behaget, under 4de Dennes at tillade Kammerherre, Oberst v. Haffer, Chef for Artilleriekorpset, Commandeur af Dannebroge og Dannebrogsmand, Ridder af den Kongelige Svenske Sværdorden, at maatte anlægge og bære den ham af Hs. Majestæt Kongen af Frankrig forundte Orden som Officeer, af Æreslegionen.
Aalborgs Stifts Adresseavis, 1827-02-21
Viborg, den 19de Februar. En bidende og dræbende Frost med Nordostrind har hersket her i de sidste 6 Dage især. J Dag har Vinden vendt sig til Vesten, der lindrer Frosten noget. Det afvigte Torsdag den 16de Februar her holdte Hestemarked var maadeligt. Hestene som falbydes, for det meste og - for saltede Arbeidsheste solgtes for 16 a 20 Rbdlr. Stykket. Kornpriserne vare de sædvanlige. Pengemangel og Dyr heden af Alt hvad der skal underholde Livet paa Mennesker- og Kreaturer, lammer alle Spekulationer. For 1 Lispund Halm tages her 24 s. og endda er det neppe at faae.